Die 3 ½ stund Flug händ  sich wirklich glohnt. Ich ha wahnsinnig iidrücklichi täg in dere ehemalig Chinesische Stadt dörfe verbringe. Es hett au wahnsinnig guet do, e bitz de Kopf z'verlüfte.  Ich will jetzt gar nid e zgrosse Vortrag über Taipei schriibe, ich lad defür e paar fötteli uffe, wo euch hofendlich gfalled =).  Aber e paar Stichwort willi scho loswärde zu däm Trip:  - Shopping: Kraaaaaaaaank, d'Wirtschaftskriise hett Taiwan in rueh glo. Was die eins shoppe isch struub. Shopping isch d'oobebeschäftigung  nummere 1.  - Touriste: Hetts mega vill. Aber chuum eine wo nid chines isch. Sprich ich bi mer so zimmli ellei vorcho, bisi die 3 Schwizer kenneglehrt ha. Und wenn me sich die gmüetliche Kambodschaner gwöhnt isch und uff eimoll dä Rummel an Lutte, drängelnde, fotografierende, schwafelnde Chinese mit Sogge in de Sandale (Hihi ok ich übertriib alles bitz) um sich hett isch das schone mächtigi Umstellig  - Schrift / Sproch: Dasch schwiirig. Chuum eine cha dütsch, wenig isch in änglisch aagschriibe. Und jo  chinesisch hani halt nonig glehrt. Zum glück hani e kärtli debii gha wo uff chinesisch druff stoot, wie me zu mim Hostel chunnt, so hett mi jede Taxifahrer chönne heibringe.